**LĒMUMS**

Liepājā

|  |  |
| --- | --- |
| 2022.gada 15.septembrī | Nr.346/13  (prot. Nr.13, 20.§) |

Par zemesgabala Ziemupes ielā 10

iznomāšanu

Lai racionāli rīkotos ar pašvaldības mantu, zemesgabalu, uz kura atrodas citai juridiskai personai piederošs ēku (būvju) nekustamais īpašums, un pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmās daļas 14.punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9., 17.punktu un 22.1.apakšpunktu, Liepājas valstspilsētas pašvaldības domes 2022.gada 18.augusta lēmumu Nr.318/12 "Par zemes vienību piekritību Liepājas valstspilsētas pašvaldībai", izskatot garāžu īpašnieku biedrības "Ziemupes garāžas" 2022.gada 10.augusta iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 22.augusta priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 8.septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Iznomāt garāžu īpašnieku biedrībai "Ziemupes garāžas", kā ēku (būvju) apsaimniekotājam, zemesgabalu Ziemupes ielā 10 (kadastra Nr.1700 012 0654), Liepājā, 6926 kv.m platībā, no lēmuma pieņemšanas dienas uz 5 (pieciem) gadiem, uz tā esošo ēku (būvju) - garāžu - īpašniekiem, atbilstoši viņu īpašumā esošo ēku (būvju) domājamām daļām (kadastra apzīmējums 1700 012 0654 001 - 1700 012 0654 004), uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas brīža sagatavot zemes nomas līgumu ar ēku (būvju) apsaimniekotāju garāžu īpašnieku biedrību "Ziemupes garāžas" (reģistrācijas Nr.40008317474; juridiskā adrese: Ziemupes iela 10, korespondences adrese: Ludviķa iela 3/5-4, Liepāja) par lēmuma 1.punktā minētā zemesgabala iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā;

2.3. nomas maksa tiek palielināta, piemērojot koeficientu 1,5, uz laiku līdz nomnieks veiks ēku (būvju) ierakstīšanu zemesgrāmatā;

2.4. papildus nomas maksai nomnieks maksā valstī noteikto pievienotās vērtības nodokli;

2.5. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas likumdošanā un kas attiecas uz iznomāto zemesgabalu;

2.6. nomnieks saskaņā ar Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.7. nomnieks atbild par visu zemesgabalā esošo pazemes un virszemes inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem.

3. Zemesgabalam Ziemupes ielā 10 kadastra vērtēšanas vajadzībām noteikt lietošanas mērķi - transporta līdzekļu garāžu apbūve (kods 11 04).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

5. Gadījumā, ja garāžu īpašnieku biedrība "Ziemupes garāžas", kā ēkas (būves) apsaimniekotājs, viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |